3. ΝΟΜΟΘΕΤ. ΔΙΑΤΑΓΜΑ υπ’ αριθ. 267 της 7/9 Ιουλ. 1941 (ΦΕΚ Α΄ 228) Περί οργανώσεως της παρά τω Υπουργείω Συγκοινωνίας Υπηρεσίας Καυσίμων. Εκυρώθη και διετηρήθη εν ισχύϊ δια της υπ’ αριθ. 300/1946 πράξ. Υπ. Συμβουλίου (ΦΕΚ Α΄ 181). Άρθρ.1.-«1.Εν περιπτώσει ανάγκης επιβάλλονται περιοριστικά μέτρα επί της καταναλώσεως των πετρελαιοειδών εν γένει ή και ωρισμένων κατηγοριών τούτων, ως και η δια δελτίων ή διατακτικών διάθεσις τούτων. 2.Η έναρξις και η λήξις των περιοριστικών μέτρων επί της καταναλώσεως των πετρελαιοειδών ως και της δια δελτίων ή διατακτικών διαθέσεως τούτων, καθορίζεται εκάστοτε δια πράξεως του Υπουργικού Συμβουλίου. 3.Η επιβολή των περιοριστικών επί της καταναλώσεως μέτρων, η οργάνωσις της δια δελτίων ή διατακτικών διαθέσεως, η έκδοσις των σχετικών κανονισμών, ως και πάσα σχετική λεπτομέρεια επί της εφαρμογής των μέτρων τούτων, καθορίζονται δι’ αποφάσεων του Υπουργού Βιομηχανίας». Το άρθρ.1 αντικατεστάθη ως άνω δια του άρθρ. 4 Ν.Δ. 3018/1954. Άρθρ.2-4.(Κατηργήθησαν δια του άρθρ.3 Ν.Δ. 3018/1954). Άρθρ.5.-Τα δελτία και αι διατακτικαί βενζίνης, πετρελαίου και των εν γένει πετρελαιοειδών δεν μεταπωλούνται, αλλά οφείλει (Αντί της σελ. 201(α)-210(α) Σελ. 201(β) Τεύχος 456-Σελ. 9 Διαχείριση Καυσίμων 5.Δ.δ.1-3 ο παραλαμβάνων ταύτα να τα χρησιμοποιή αποκλειστικώς δια την χρήσιν δι’ ην εν τη αιτήσει του καθώρισεν ο αιτών και δι’ ην και τω εχορηγήθησαν. Αι οδηγίαι αι αναγραφόμεναι επί της οπισθίας πλευράς των δελτίων διανομής ή διατακτικών δέον να τηρώνται αυστηρώς. Άρθρ.6-10.(Κατηργήθησαν δια του άρθρ.3 Ν.Δ. 3018/1954). Άρθρ.11.-Πάσα παράβασις των εν άρθρ.5 περιορισμών και εν γένει μη συμμόρφωσις των αγοραστών πετρελαιοειδών προς τας εκάστοτε εκδιδομένας αποφάσεις, διαταγάς, ή κανονισμούς, τιμωρείται δια φυλακίσεως «ή χρηματικής ποινής ή δι’ αμφοτέρων των ποινών τούτων» και δι’ αφαιρέσεως της αδείας λειτουργίας ή της αδείας κυκλοφορίας ή δι’ απαγορεύσεως χρησιμοποιήσεως της συσκευής καταναλώσεως μέχρις ενός έτους. Τα εντός « » τίθενται ως ετροποιήθησαν δια του άρθρ.5 Ν.Δ. 3018/1954. Δια της αυτής ποινής τιμωρείται και ο χρησιμοποιήσας ή αγοράσας πετρελαιοειδή κατά παράβασιν των ισχυουσών διατάξεων ως και πας συνεργός εις την αξιόποινον ταύτην πράξιν. Οι κατά το προηγούμενον εδάφιον παραβάται εισάγονται εις το αρμόδιον Πλημμελειοδικείον δι’ απ’ ευθείας κλήσεως κατά την διαδικασίαν των επ’ αυτοφώρω πλημμελημάτων. Δια των ανωτέρω ποινών τιμωρούνται και οι αποκρύπτοντες πετρελαιοειδή εις ποσότητας ανωτέρας των εκάστοτε δι’ αποφάσεων καθοριζομένων. (Οι αποκρύπτοντες ποσότητας άνω των 500 λίτρων τιμωρούνται δια της ποινής του θανάτου και εις ελαφρυντικάς περιπτώσεις δι’ ειρκτής μέχρι 15 ετών). Τα εντός ( ) απηλείφθησαν δια της υπ’ αριθ. 300/1946 πράξεως Υπ. Συμβουλίου. Άρθρ.12.-(Κατηργήθη δια του άρθρ.3 Ν.Δ. 3018/1954). Άρθρ.13.-«Εις περίπτωσιν εφαρμογής των εν άρθρω τετάρτω του παρόντος προβλεπομένων μέτρων και δια την αντιμετώπισιν των δημιουργουμένων εκτάκτων, εις τεχνικόν και διοικητικόν προσωπικόν αναγκών, ενισχύεται το προσωπικόν της αρμοδίας Υπηρεσίας του Υπουργείου Βιομηχανίας και των Περιφερειακών Υπηρεσιών και Γραφείων τούτου, δι’ αποσπάσεως προσωπικού εκ των λοιπών Υπηρεσιών του αυτού Υπουργείου ή άλλων Δημοσίων Υπηρεσιών, ενεργουμένης δια κοινής αποφάσεως του Υπουργού Βιομηχανίας και του εν εκάστη περιπτώσει αρμοδίου Υπουργού». Σελ. 202(β) Τεύχος 456-Σελ.10 5.Δ.δ.4 Διαχείριση Καυσίμων Το άρθρ.13 αντικατεστάθη δια του άρθρ.6 Ν.Δ. 3018/1954. Δια του εν αρχή αναφερομένου άρθρου 4ου αντικατεστάθη το άρθρ.1 του παρόντος Ν.Δ. 267/1941. Άρθρ.14.-(Κατηργήθη δια του άρθρ.3 Ν.Δ. 3018/1954). Άρθρ.15.-Εις τας εκάστοτε καθοριζομένας τιμάς πωλήσεως των πετρελαιοειδών δύναται να επιβληθή (προτάσει της Υπηρεσίας του Γερμανικού ελέγχου) και αποφάσεως του Υπουργού Συγκοινωνίας επιβάρυνσις μη υπερβαίνουσα επί του παρόντος την μίαν δραχμήν ανά χιλιόγραμμον διατιθεμένων πετρελαιοειδών προς αντιμετώπισιν των δημιουργουμένων δαπανών εκ της λειτουργίας της ως άνω Υπηρεσίας  Καυσίμων. Τα εντός ( ) απηλείφθησαν δια της υπ’ αριθ. 300/1946 πράξεως Υπ. Συμβουλίου. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. 